Vhudimvumvusi

Vhuḓimvumvusi ndi mufuda wa mushumo une wa fara ṱhogomelo na dzangalelo ḽa vhathetshelesi kana u ṋea dakalo. I nga vha muhumbulo kana mushumo, fhedzi zwo ḓoweleaho ndi zwinwe zwa mishumo kana zwiitea zwo bveledzwaho lwa miṅwaha ya zwigidi nga ho khetheaho u itela u dzhenisa vhathetshelesi.

Naho ṱhogomelo ya vhathu i tshi dzhiiwa nga zwithu zwo fhambanaho nga nthani ha zwine muthu a zwi takalela, vhunzhi ha mifuda ya u ḓimvumvusa i a ḓivhea nahone i a ḓowelea. U anetshela zwiṱori, muzika, ḓirama, u tshina, na mifuda yo fhamba-fhambanaho ya u tamba zwi hone kha mvelele dzoṱhe, zwo vha zwi tshi tikedzwa khothe dza vhuhosi, nahone zwa bveledzwa zwa vha zwivhumbeo zwo ṱanḓavhuwaho nga u ya ha tshifhinga, zwa fheleledza zwo no wanala kha vhathu vhoṱhe. Zwifhinga zwa musalauno zwo ṱavhanyedza enea maitele nga nḓowe tshumo ya u ḓimvumvusa ine ya rekhoda na u rengisa zwibveledzwa zwa u ḓimvumvusa. Vhuḓimvumvusi vhu nga shandukiswa uri vhu tendelane na tshikalo tshiṅwe na tshiṅwe, u bva kha muthu ane a khetha u ḓimvumvusa muthe e ethe kana u bva kha zwibveledzwa zwinzhi zwo rekhodiwaho phanḓa, u ya kha tshimima tsha vhathu vhavhili, u ya kha maḓikiṱa a vhuhulwane vhuṅwe na vhuṅwe vhu re na muzika na u tshina, u ya kha mitambo ya zwigidi, na vhathetshelesi vha shango ḽoṱhe.

U ḓimvumvusa zwi tshimbidzana vhukuma na u ḓitakadza, nga zwenezwo, mbuno nthihi yo ḓoweleaho ndi u ḓimvumvusa na u sea, naho kha u ḓimvumvusa hunzhi hu tshi shuma ndivho dza ndeme. Hezwi zwi nga itea nga nḓila dzo fhamba-fhambanaho dza vhuṱambo,u pembelela, vhuṱambo ha vhurereli, kana u sasaladza. Nga zwenezwo, zwine zwa vhonala zwi u ḓimvumvusa zwi nga dovha zwa vha nḓila ya u swikelela ṱhalukanyo kana nyaluwo ya vhuṱali.